3. การประกอบธุรกิจของแต่ละสายผลิตภัณฑ์

ธุรกิจโรงแรม

3.1 ลักษณะการบริการ

บริษัท เอเชียโฮเต็ล จำกัด (มหาชน)

บริษัท เอเชียโฮเต็ล จำกัด (มหาชน) “โรงแรมเอเชีย” เป็นผู้ดำเนินกิจการโรงแรมและภัตตาคาร เพื่อให้บริการด้านที่พัก จำหน่ายอาหารและเครื่องดื่ม พร้อมทั้งให้บริการอื่นๆ ซึ่งเกี่ยวข้องกับการประกอบธุรกิจโรงแรม โรงแรมเอเชีย ตั้งอยู่บนเนื้อที่ 6-1-71 ไร่ บนถนนพญาไท เป็นโรงแรมซึ่งได้รับการจัดอันดับมาตรฐานการให้บริการในระดับสี่ดาว ลักษณะการให้บริการของโรงแรมครอบคลุมถึงการให้บริการด้านห้องพัก (ปัจจุบันทางโรงแรมมีห้องพักทั้งสิ้น 601 ห้อง) การให้บริการอาหารและเครื่องดื่ม เพื่อให้บริการแก่ลูกค้าที่มาพัก และลูกค้าอื่นๆทั้งไป โดยมีภัตตาคารและค๊อฟฟี่ช๊อพ จำนวน 7 ห้อง ขนาดความจุ 80-250 ที่นั่ง / ห้อง ห้องไนท์คลับ 1 ห้อง ขนาดความจุ 500 ที่นั่ง ห้องจัดเลี้ยงขนาดต่างๆรวม 11 ห้อง การให้บริการด้านอื่นๆ อาทิ Health Club สระว่ายน้ำ 2 แห่ง ที่ชั้น 5 และชั้น12 บริการพื้นที่ให้เช่า บริการอื่น ๆ เช่นบริการสำรองที่นั่งของการบินไทย บริการจำหน่ายสินค้าพื้นเมือง และของที่ระลึก

บริษัท เอเชียพัทยา โฮเต็ล จำกัด (บริษัทย่อย)

บริษัท เอเชียพัทยา โฮเต็ล จำกัด “โรงแรมเอเชียพัทยา” ดำเนินกิจการโรงแรมและภัตตาคาร
ให้บริการทางด้านห้องพักจำนวน 320 ห้อง พร้อมการให้บริการห้องจัดเลี้ยงและห้องประชุมสัมมนา,
ภัตตาคาร, ค๊อฟฟี่ช๊อพ SNOOKER, สนามกอล์ฟ ตลอดจนสิ่งอำนวยความสะดวกต่างๆ
สำหรับลูกค้าทั้งชาวไทยและชาวต่างประเทศ

บริษัท เอเชีย แอร์พอร์ท โฮเต็ล จำกัด (บริษัทย่อย)

บริษัท เอเชีย แอร์พอร์ท โฮเต็ล จำกัด “โรงแรมเอเชียแอร์พอร์ท”
ดำเนินกิจการโรงแรมและที่พำนัก สำหรับนักท่องเที่ยวและผู้เดินทาง
ระยะปานกลางถึงระยะยาวมีจำนวนห้องพักรวม 462 ห้อง แบ่งเป็นการให้บริการห้องพักระยะยาว
(Service Apartment) จำนวน 134 ห้อง การให้บริการห้องพักโรงแรมจำนวน 328 ห้อง
ปัจจุบันมีห้องพักเปิดให้บริการรวมทั้งสิ้น 239 ห้อง พร้อมบริการและสิ่งอำนวยความสะดวกต่างๆ
มากมายรวมถึงห้องจัดเลี้ยง,ห้องประชุมสัมมนา
ภัตตาคารไว้ต้อนรับแขกผู้มาเยือนทั้งชาวไทยและชาวต่างประเทศ

ธุรกิจโรงแรม (ต่อ)

ลักษณะของฤดูกาล หรือวัฏจักรของการประกอบธุรกิจ

ผลของฤดูกาลที่อาจกระทบต่อการดำเนินธุรกิจของบริษัท
และบริษัทย่อยโดยปกติธุรกิจโรงแรมจะมีช่วงที่มีจำนวนนักท่องเที่ยวชาวไทย
และนักท่องเที่ยวต่างประเทศเข้ามาท่องเที่ยวในประเทศไทยแตกต่างกันใน 2 ช่วง คือช่วง High
Season ได้แก่ ระหว่างเดือนตุลาคม-มีนาคม และ Low Season ระหว่างเดือนเมษายน –
กันยายน เป็นประจำเกือบทุกปี
อย่างไรก็ตามตลาดทางด้านการท่องเที่ยวเป็นตลาดที่ใหญ่และมีหลายตลาด
แต่ละตลาดก็มีลักษณะเฉพาะตัว และช่วงเวลาของฤดูกาลท่องเที่ยวก็แตกต่างกันออกไป

สำหรับโรงแรมเอเชีย มีประสบการณ์ในการดำเนินกิจการมานาน มีกลยุทธ์ทางการตลาดที่แข็งแกร่ง
ถึงแม้ในช่วง Low Season ของธุรกิจโรงแรมโดยรวม
โรงแรมสามารถปรับกลยุทธ์ทางการตลาดถึงดูดลูกค้าจากทั่วทุกภูมิภาค และกลุ่มลุกค้า Company
และ Group Tour
รวมทั้งสามารถกระจากรายได้ในส่วนของโรงแรมและภัตตาคารได้เทียบเคียงกับในช่วง High
season

สำหรับโรงแรมเอเชียพัทยาจะมีช่วง High Season ระหว่างเดือนพฤศจิกายน – เมษายน และ
Low Season ระหว่างเดือนพฤษภาคม – ตุลาคม เป็นประจำเกือบทุกปี

3.2 การตลาดและภาวะการแข่งขัน

1.  กลยุทธ์ทางการตลาด

-   จุดเด่นทางการตลาด

จากประสบการณ์การดำเนินกิจการโรงแรมและภัตตาคารมากว่า 30 ปี
ทำให้บริษัทสามารถสร้างโอกาสและมีข้อได้เปรียบด้านการตลาดซึ่งเป็นปัจจัยสำคัญสู่ความสำเร็จในการดำเนินกิจการ
แบ่งได้เป็น 3 หมวดหมู่ คือ การบริหาร การตลาด และการบริการ ดังต่อไปนี้

1)  การบริหาร

1.  ผู้บริหารโรงแรม มีประสบการณ์ในการบริหารโรงแรมมากว่า 30 ปี

2.  ทรัพย์สินส่วนใหญ่กว่าร้อยละ 95 เป็นกรรมสิทธิ์ของบริษัทมีอายุมากกว่า 20 ปี อยู่ในลักษณะ
    Assets Appreciation นับวันมีแต่จะเพิ่มค่าสูงขึ้น

3.  การกระจายรายได้ของบริษัทฯ มิได้ขึ้นอยู่กับรายได้จากห้องพักแต่เพียงอย่างเดียว
    บริษัทยังคงมีรายได้จากกิจการภัตตาคารเป็นสัดส่วนใกล้เคียงกับรายได้ห้องพักในภาวะปกติ
    และมีรายได้คงที่อื่นจากสิทธิการเช่าและค่าเช่ารายเดือนจากพื้นที่เช่าในอาคารโรงแรม,อาคารเอเชีย
    (อาคารจอดรถ) และ Souvenir Arcade

4.  บริษัทใช้ระบบคอมพิวเตอร์ในการบริหารโรงแรมทั้ง FRONT และ BACK OFFICE
    ทำให้ระบบการส่งต่อข้อมูลข่าวสารต่างๆที่จำเป็นในการบริหาร
    และการจัดการเป็นไปอย่างมีประสิทธิภาพ และรวดเร็วยิ่งขึ้น

ธุรกิจโรงแรม (ต่อ)

5.  นโยบายด้านการพนักงานที่บริษัทยึดถือตลอดมาคือ การสร้างความรักและความศรัทธาในงาน
    การปรับปรุงและ
    สวัสดิการให้การฝึกอบรมเพื่อพัฒนาความสามารถของบุคลากรอย่างต่อเนื่องทำให้พนักงานมีความตั้งใจในการทำงาน
    อันส่งผลให้การบริการของบริษัทอยู่ในระดับมาตรฐานสากลตลอดมา

2)  การตลาด

1.  ความหลากหลายของตลาด บริษัทฯ มีลูกค้าที่มาจากตลาดต่าง ๆ ทั่วโลกกระจายออกไป
    โดยไม่กระจุกตัวอยู่เฉพาะส่วนหนึ่งส่วนใดของโลก
    ประเทศที่เป็นลูกค้าหลักของบริษัทจากทวีปยุโรป ได้แก่ สหราชอาณาจักร สวีเดน รัสเซีย
    เยอรมันนี อิตาลี ทวีปเอเชียได้แก่ สิงคโปร์ ญี่ปุ่น อิสราเอล มาเลเซีย จีน ทวีปออสเตรเลีย
    ได้แก่ ออสเตรเลีย และนิวซีแลนด์
    ทำให้ไม่มีความเสี่ยงในกรณีเกิดเหตุการณ์ที่กระทบตลาดใดตลาดหนึ่ง

2.  การสำรองห้องพักผ่านระบบอินเตอร์เนต บริษัทมี WEBSITE
    http://www.asiahotel.co.th ซึ่งได้ทำการประชาสัมพันธ์ใน SEARCH ENGINE
    อย่างต่อเนื่องมาโดยตลอด ทำให้เป็น WEBSITE ที่ติดอันดับต้น ๆ ของ SEARCH ENGINE ใน
    KEYBOARD ที่ใช้ค้นหาโรงแรมในประเทศไทย นอกจากนี้ยังได้ติดต่อฝากขายอยู่ใน WEBSITE
    อื่น ๆที่ทำรายได้ที่ได้รับจากอินเตอร์เนตเติบโตขึ้นอย่างน่าพอใจ

3.  บริษัทฯ ได้รับประโยชน์จากการมีสถานีรถไฟฟ้า BTS อยู่หน้าโรงแรม
    ซึ่งได้ใช้ความได้เปรียบนี้
    ในการประชาสัมพันธ์ให้ลูกค้าในต่างประเทศซึ่งส่วนใหญ่คุ้นเคยกับการเดินทางโดยระบบขนส่งมวลชนแบบนี้ได้ทราบ
    และได้รับการต้อนรับอย่างดีว่าเป็นข้อได้เปรียบโรงแรมคู่แข่งขันในระดับเดียวกัน

3)  การบริการ

1.  มีความได้เปรียบคู่แข่งขันทางด้านทำเลที่ตั้ง
    ซึ่งอยู่ใจกลางเมืองใกล้แหล่งจับจ่ายซื้อหาของใช้ต่างๆ
    ย่านศูนย์การค้าที่สำคัญในใจกลางกรุงเทพมหานคร อีกทั้งทางโรงแรมยังเปิดให้บริการ
    Souvenir Arcade เพื่อตอบสนองความต้องการลูกค้านักท่องเที่ยวด้วย

2.  โรงแรมมีภัตตาคารอาหารนานาชาติไทย, จีน, เวียดนาม, ยุโรป และBrazilian
    เพื่อตอบสนองความต้องการของลูกค้าที่มาใช้บริการ

3.  ลูกค้าจัดเลี้ยง/ประชุม/สัมมนา กว่าร้อยละ 70 เป็นลูกค้าประจำ อันได้แก่บริษัท, องค์กร,
    หน่วยงาน ทั้งของรัฐและเอกชน

ธุรกิจโรงแรม (ต่อ)

4.  มีบริการ Ticketing Office ของการบินไทย ผู้โดยสารสามารถซื้อตั๋ว, เปลี่ยนเที่ยวบิน
    ที่โรงแรม

5.  มีบริการที่จอดรถ (อาคารเอเชีย) ซึ่งสามารถจอดรถได้ประมาณ 1,000 คัน

6.  เป็นเส้นทางผ่านของสถานีรถไฟฟ้ามหานครซึ่งมีสถานีราชเทวีเป็นสถานีรับ-ส่งผู้โดยสารอยู่ใกล้เคียงหน้าโรงแรมซึ่งเปิดให้บริการแล้วตั้งแต่ต้นเดือนธันวาคม
    2542

ส่วนของบริษัท เอเชียพัทยา โฮเต็ล จำกัดซึ่งเป็นบริษัทย่อยนั้น
มีความได้เปรียบกว่าคู่แข่งขันในบริเวณพัทยาในด้านทำเลที่ตั้งเป็นสำคัญ กล่าวคือ
โรงแรมเป็นหนึ่งในสองของโรงแรมที่มีทำเลที่ตั้งอยู่บนหน้าผา
หันหน้าออกทะเลและมีชายหาดที่เป็นเอกเทศ แขกที่พักสามารถสนุกสนานกับกิจกรรมต่างๆ
บนชายหาดได้อย่างเป็นส่วนตัว นอกจากนี้จุดเด่นที่สำคัญอีกประการหนึ่งก็คือ
การบริการห้องจัดเลี้ยงและห้องจัดประชุมสัมมนาที่มีให้เลือกหลายขนาด
ห้องประชุมสัมมนาทุกห้องมีอุปกรณ์ทันสมัยที่ใช้ในการประชุมอย่างครบครัน
ซึ่งตลอดระยะเวลาหลายปีที่ผ่านมา
โรงแรมเอเชียพัทยาได้ชื่อว่าเป็นผู้ให้บริการจัดการประชุมสัมมนาที่ดีที่สุดแห่งหนึ่งในพัทยา

นอกจากนี้ในส่วนของโรงแรมเอเชียแอร์พอร์ทมีข้อได้เปรียบ
ด้านทำเลที่ตั้งซึ่งอยู่ห่างจากท่าอากาศยานนานาชาติกรุงเทพฯ เพียง 3 กิโลเมตร
ทั้งนี้เพื่อใช้เป็นโรงแรมรองรับผู้เดินทางผ่านโดยทางอากาศยาน พนักงานบริการประจำสายการบิน
พนักงานประจำภาคพื้นของสายการบินต่างๆที่ใช้ท่าอากาศยาน
พนักงานบริการประจำสายการบินอากาศยานกรุงเทพในลักษณะของ AIRPORT HOTEL
และในบริเวณกรุงเทพมหานครตอนเหนือยังเป็นเขตอุตสาหกรรมของบริษัทร่วมทุนระหว่างประเทศ
ทำให้เกิดความต้องการของที่พักในรูปแบบของโรงแรมทั่วไป
และในรูปแบบของการเช่าเหมาในระยะยาวอีกด้วย

-   จุดด้อยทางการตลาด

จุดด้อยทางการตลาดของบริษัทและบริษัทย่อย มีดังนี้

โรงแรมเอเชีย

เนื่องจากโรงแรมเอเชียเปิดให้บริการมานานกว่า 30 ปี
อาจต้องมีการปรับปรุงด้านห้องพักเป็นการใหญ่
ซึ่งโรงแรมมีงบไม่เพียงพอในการปรับปรุงห้องพักดังกล่าว
อย่างไรก็ดีโรงแรมได้พยายามรักษาคุณภาพการให้บริการให้มีมาตรฐานดียิ่งขึ้น

ธุรกิจโรงแรม (ต่อ)

โรงแรมเอเชียแอร์พอร์ท

เนื่องจากโรงแรมเอเชียแอร์พอร์ท เริ่มเปิดให้บริการเมื่อต้นปี 2541
ยังไม่สามารถเปิดให้บริการห้องพักได้ครบถ้วน ประกอบกับอยู่ในช่วงที่ภาวะเศรษฐกิจตกต่ำ
อย่างไรก็ตามโรงแรมเอเชียแอร์พอร์ท เป็นโรงแรมในเครือของโรงแรมเอเชีย
ซึ่งให้การประชาสัมพันธ์ต่อกลุ่มลูกค้าเป้าหมายและนักท่องเที่ยวต่างประเทศโดยทั่วถึง
และทางโรงแรมได้เพิ่มการประชาสัมพันธ์แก่นักท่องเที่ยวชาวไทย และนักท่องเที่ยว Walk In
ชาวต่างประเทศ

โรงแรมเอเชียพัทยา

ในช่วง 2-3 ปีที่ผ่านมา ภาพพจน์โดยรวมของเมืองพัทยาค่อนข้างจะเป็นไปในทางลบ
ในด้านการท่องเที่ยว อาทิ สภาพเสื่อมโทรมของชายหาด
ความปลอดภัยต่อทรัพย์สินของนักท่องเที่ยวมากมายด้วยสถานเริงรมย์ที่เป็นแหล่งมั่วสุม อย่างไรก็ดี
ปัจจุบันแหล่งท่องเที่ยวพัทยาได้รับการเอาใจใส่ดูแลจากภาครัฐและการท่องเที่ยวแห่งประเทศไทยอย่างจริงจัง
ทำให้ภาพพจน์ของพัทยาดีขึ้นเป็นลำดับ อนึ่งทางโรงแรมเอเชียพัทยา
ได้มีความตื่นตัวในการรักษาภาพพจน์ที่ดีของโรงแรมและภาพพจน์โดยรวมด้วย
โดยให้ความสำคัญของการท่องเที่ยวเชิงอนุรักษ์
เข้มงวดด้านความปลอดภัยและสวัสดิภาพของนักท่องเที่ยว
และควบคุมสิ่งที่อาจเป็นผลกระทบต่อสิ่งแวดล้อม นอกจากนี้โรงแรมเอเชียพัทยาเปิดให้บริการมานาน
อาจต้องมีการปรับปรุงห้องพักเป็นการใหญ่
ซึ่งโรงแรมมีงบประมาณไม่เพียงพอในการปรับปรุงห้องพักดังกล่าว
อย่างไรก็ดีโรงแรมได้พยายามรักษาคุณภาพการให้บริการให้มีมาตรฐานดียิ่งขึ้น

  (2) การจำหน่ายและช่องทางการจำหน่าย

การจำหน่ายและช่องทางการจำหน่ายสำหรับกลุ่มลูกค้าของโรงแรมเอเชีย
สามารถแยกออกไปตามลักษณะการให้บริการได้ ดังนี้

1) ลูกค้าจากต่างประเทศ

บริษัทได้ทำการจัดจำหน่ายโดยติดต่อกับลูกค้าต่างประเทศผ่านช่องทางต่าง ๆ ดังนี้

1.  เข้าร่วมงานส่งเสริมการขายในต่างประเทศ
    โดยส่งเจ้าหน้าที่เข้าร่วมงานส่งเสริมการขายใหญ่ ๆ

  ในโลก ประกอบด้วย

-   ASEAN TOURISM FORUM จัดหาหมุนเวียนกันไปในกลุ่มประเทศ ASIA

-   INTERNATIONAL TOURISM B (ITB)
    ซึ่งเป็นงานผู้ซื้อพบผู้ขายในวงการท่องเที่ยวที่ใหญ่ที่สุดในโลก จัดที่ BERLIN ประเทศเยอรมันนี
    เป็นประจำทุกปี

-   WORLD TRAVEL MARKET จัดที่กรุงลอนดอน ประเทศอังกฤษ ทุกปี

-   JATA ทุก 2 ปี ที่กรุงโตเกียว ประเทศญี่ปุ่น

ธุรกิจโรงแรม (ต่อ)

1.2 ส่งเจ้าหน้าที่ไปพบกับบริษัทนำเที่ยวที่เป็นผู้ค้าส่ง (WHOLESALE TOUR OPERATORS)

อย่างสม่ำเสมอ

1.3 เข้าร่วมงานส่งเสริมการขายในตลาดใหม่ ๆ (ROADSHOWS) ซึ่งจัดโดยการท่องเที่ยวแห่ง

ประเทศไทย เพื่อให้ได้ลูกค้าในตลาดใหม่ ๆ เข้ามาเพิ่มเติมตลอดเวลา

2) บริษัททัวร์ในประเทศและบริษัททัวร์จากต่างประเทศ

เจ้าหน้าที่ฝ่ายขายได้ออกไปพบกับผู้มีอำนาจในบริษัททัวร์ต่างๆและตกลงสำหรับทัวร์กลุ่มใหญ่ (GROUP
TOUR) ในด้านห้องพัก พร้อมอาหารไว้กับบริษัทดังกล่าว ซึ่งในกลุ่มของบริษัททัวร์
มีทั้งทัวร์ในประเทศ และบริษัททัวร์ต่างประเทศ
บริษัททัวร์ในประเทศคือบริษัทที่ดำเนินงานโดยคนไทยและมีสำนักงานในประเทศไทยแต่มิใช่นำลูกค้าชาวไทยมาพัก
บริษัททัวร์ในประเทศเป็นตัวแทนนำนักท่องเที่ยวจากต่างประเทศมาพัก
และดำเนินงานเช่นเดียวกับทัวร์จากต่างประเทศ
ในการที่จะติดต่อเสนอราคาให้แก่บริษัททัวร์เป็นลักษณะการติดต่อแบบไปเยี่ยมลูกค้า

3) บริษัทห้างร้านในประเทศไทย

ทางโรงแรมจะคัดเลือกบริษัท ห้างร้าน หรือหน่วยงานต่างๆ
ที่คาดว่าต้องติดต่อกับต่างประเทศและบางโอกาศต้องต้อนรับผู้แทนจากต่างประเทศที่จะเดินทางเข้ามาในประเทศ
และเก็บบันทึกรายชื่อบริษัทห้างร้านเหล่านี้ไว้เพื่อประชาสัมพันธ์

4) ลูกค้าฝ่ายห้องอาหารและจัดเลี้ยง

เนื่องจากโรงแรมเอเชียมีห้องอาหารหลายห้อง และมีลักษณะเฉพาะแตกต่างกันออกไป
ลูกค้าห้องอาหารของโรงแรมเอเชียจึงแบ่งได้หลายกลุ่ม และต้องใช้วิธีการ
และสื่อโฆษณาให้ถึงลูกค้าแต่ละกลุ่มต่างกันออกไป ดังนี้

4.1 ลูกค้าที่เป็นแขกพักอยู่ในโรงแรม

การประชาสัมพันธ์ สำหรับลูกค้ากลุ่มนี้ใช้วิธีการโฆษณาเพื่อเข้าถึงลูกค้ากลุ่มนี้ ดังนี้

1.  ปิดป้ายโฆษณาในลิฟท์

2.  ป้ายโฆษณาในที่สาธารณะในโรงแรม

3.  ทำใบปลิวแจกเป็นข่าวสารถึงห้องพัก

4.  ออกข่าวทางระบบโทรศัพท์ที่ส่งสัญญาณเข้าโทรทัศน์ในห้องพัก

ธุรกิจโรงแรม (ต่อ)

4.2 ลูกค้าที่เป็นนักธุรกิจและคนทำงานในย่านพญาไท

ลูกค้าเหล่านี้เป็นกลุ่มที่มาใช้บริการในห้องอาหาร เช่น TIVOLI COFFEE SHOP, ห้องอาหารจีน
GREAT WALL , SAIGON และ ห้องกริล (RIO GRILL) ช่วงอาหารกลางวันและเย็น
โดยโรงแรมใช้สื่อและวิธีการโฆษณาดังนี้

1.  แจกใบปลิวทั่วบริเวณใกล้เคียง

2.  ให้พนักงานขายออกติดต่อกับ OFFICER หรือแหล่งลูกค้าที่มีคนจำนวนมาก
    เช่นที่ทำการกรมสรรพากรเขต, ธนาคารกรุงเทพ สาขาราชเทวี, ธนาคารกรุงไทย
    สาขาราชเทวี, โรงเรียนสอนตัดเสื้อกาลวิน ฯลฯ

4.3 ลูกค้าทั่วไป

  ลูกค้ากลุ่มนี้เป็นลูกค้าห้องจัดเลี้ยง สำหรับลูกค้ากลุ่มนี้โรงแรมใช้สื่อโฆษณาคือ

1.  การทำข่าวประชาสัมพันธ์เกี่ยวกับโรงแรมผ่านหน้าหนังสือพิมพ์ต่างๆ

2.  ลงโฆษณาในรายการวิทยุ หรือโทรทัศน์
    โดยเลือกเป็นผู้อุปถัมภ์รายการเฉพาะที่มุ่งในกลุ่มผู้ดูหรือผู้ฟังเป็นกลุ่มเดียวกับกลุ่มเป้าหมาย
    เช่นอุปถัมภ์รายการเพลงสากล และลงโฆษณาในสารบัตรเครดิตต่าง ๆ

3.  จัดทำเอกสาร Newsletter ส่งให้ลูกค้าเพื่อแจ้งข่าวสาร ข้อมูลโรงแรม
    รวมทั้งโปรโมชั่นต่างๆ

 การจำหน่าย วิธีการ และสัดส่วนการจำหน่ายแยกแต่ละวิธี

บริษัท เอเชียโฮเต็ล จำกัด (มหาชน)

+--------------------------+---------+----------+---------+----------+
|                          | มูลค่าการ |          |         |          |
|                          | ให้บริการ |          |         |          |
+--------------------------+---------+----------+---------+----------+
| ประเภทลูกค้า               | ปี 2543  |          | ปี 2542  |          |
+--------------------------+---------+----------+---------+----------+
|                          | ล้านบาท  | ( % )    | ล้านบาท  | (% )     |
+--------------------------+---------+----------+---------+----------+
| 1. COMPANY GROUP         | 14.03   | 10.19    | 14.9    | 10.29    |
|                          |         |          |         |          |
| 2. GROUP TOUR AGENCY     | 90.02   | 65.39    | 100.64  | 69.09    |
|                          |         |          |         |          |
| 3. OTHERS                | 33.62   | 24.42    | 30.04   | 20.62    |
+--------------------------+---------+----------+---------+----------+

หมายเหตุ : (#) ร้อยละของมูลค่าให้บริการของลูกค้าแต่ละกลุ่ม คำนวณจากมูลค่าการให้บริการ

ของการประกอบกิจการโรงแรมเป็นเกณฑ์

ธุรกิจโรงแรม (ต่อ)

บริษัท เอเชียพัทยา โฮเต็ล จำกัด

+--------------------------+---------+----------+---------+----------+
|                          | มูลค่าการ |          |         |          |
|                          | ให้บริการ |          |         |          |
+--------------------------+---------+----------+---------+----------+
| ประเภทลูกค้า               | ปี 2543  |          | ปี 2542  |          |
+--------------------------+---------+----------+---------+----------+
|                          | ล้านบาท  | ( % )    | ล้านบาท  | ( % )    |
+--------------------------+---------+----------+---------+----------+
| 1. COMPANY GROUP         | 13.43   | 21.25    | 23.80   | 20.12    |
|                          |         |          |         |          |
| 2. GROUP TOUR AGENCY     | 45.87   | 72.57    | 84.15   | 70.46    |
|                          |         |          |         |          |
| 3. OTHERS                | 3.90    | 6.17     | 10.33   | 9.42     |
+--------------------------+---------+----------+---------+----------+

หมายเหตุ : (#) ร้อยละของมูลค่าให้บริการของลูกค้าแต่ละกลุ่ม
คำนวณจากมูลค่าการให้บริการประกอบกิจการโรงแรมเป็นเกณฑ์

บริษัท เอเชีย แอร์พอร์ท โฮเต็ล จำกัด (บริษัทย่อย)

+--------------------------+---------+----------+---------+----------+
|                          | มูลค่าการ |          |         |          |
|                          | ให้บริการ |          |         |          |
+--------------------------+---------+----------+---------+----------+
| ประเภทลูกค้า               | ปี 2543  |          | ปี 2542  |          |
+--------------------------+---------+----------+---------+----------+
|                          | ล้านบาท  | ( % )    | ล้านบาท  | ( % )    |
+--------------------------+---------+----------+---------+----------+
| 1. COMPANY GROUP         | 11.44   | 43.28    | 9.65    | 36.11    |
|                          |         |          |         |          |
| 2. GROUP TOUR AGENCY     | 3.40    | 12.86    | 4.59    | 17.16    |
|                          |         |          |         |          |
| 3. OTHERS                | 11.59   | 43.85    | 12.48   | 46.72    |
+--------------------------+---------+----------+---------+----------+

หมายเหตุ : (#) ร้อยละของมูลค่าให้บริการของลูกค้าแต่ละกลุ่ม
คำนวณจากมูลค่าการให้บริการของการประกอบ

  กิจการโรงแรมเป็นเกณฑ์

ผู้แทนจำหน่ายและหลักเกณฑ์การแต่งตั้ง,สาระสำคัญของสัญญา

โรงแรมเอเชีย กรุงเทพ,โรงแรมเอเชียพัทยา และโรงแรมเอเชียแอร์พอร์ท
ทั้งสามแห่งมีนโยบายการจำหน่ายเช่นเดียวกันโดยเจ้าหน้าที่ฝ่ายขายจะเป็นผู้ติดต่อกับทางบริษัททัวร์ในประเทศ
บริษัททัวร์ต่างประเทศ บริษัทห้างร้าน องค์กรหน่วยงานราชการและเอกชนต่าง ๆ ทั้งนี้
ทางบริษัทไม่มีตัวแทนจำหน่ายแต่อย่างใด

ธุรกิจโรงแรม (ต่อ)

  (3) ลักษณะของลูกค้าและความสัมพันธ์ระหว่างลูกค้ากับบริษัทและ / หรือบริษัทย่อย

ลักษณะของลูกค้าไม่จำกัดเฉพาะรายใดรายหนึ่ง และไม่มีการประมูล
ความสัมพันธ์กับลูกค้าเป็นไปตามธุรกิจปกติที่มีความเชื่อถือและเชื่อมั่นในคุณภาพของบริการ
ความพอใจและความเข้าใจซึ่งกันและกัน

สำหรับลูกค้ากลุ่มนักท่องเที่ยวส่วนใหญ่จะได้รับการประชาสัมพันธ์โรงแรมเอเชีย
ทั้งที่กรุงเทพและพัทยาจากความพอใจในบริการที่มีมาตรฐานเป็นระยะเวลานาน และจากสื่อต่างๆ
อาทิเช่น ข่าวสารของสมาชิกผู้ถือบัตรเครดิตต่างๆ หรือสมาชิกสมาคมการค้า บริษัทห้างร้านต่าง ๆ

-   ร้อยละของยอดขายของลูกค้ารายใหญ่ 10 รายแรก

  ---------------------------------- ------------ ------------ -----------
  บมจ.เอเชียโฮเต็ล                     ปี 2543       ปี 2542       ปี 2541

  สัดส่วนลูกค้ารายใหญ่ รวม 10 รายแรก (%)  18.48%       17.86%       17.71%

                                                               

  บจ.เอเชียพัทยาโฮเต็ล                  ปี 2543       ปี 2542       ปี 2541

  สัดส่วนลูกค้ารายใหญ่ รวม 10 รายแรก (%)  12.75%       8.79%        13.05%

                                                               

  บจ.เอเชีย แอร์พอร์ท โฮเต็ล             ปี 2543       ปี 2542       ปี 2541

  สัดส่วนลูกค้ารายใหญ่ รวม 10 รายแรก (%)  14.34%       13.51%       11.73%
  ---------------------------------- ------------ ------------ -----------

ลูกค้า (รายใหญ่) ในที่นี้หมายความถึง กลุ่มบริษัท,องค์กร และ/หรือ บริษัททัวร์/เอเย่นต์
ที่ส่งลูกค้ามาเข้ารับ

 บริการจากบริษัท

นโยบายการตั้งราคา

การกำหนดราคาจะขึ้นอยู่กับเป้าหมาย ซึ่งในแต่ละกลุ่มเป้าหมายจะมีกำหนดราคาที่แตกต่างออกไป
ได้แก่

1.  กลุ่มบริษัททัวร์ แบ่งออกเป็น

    1.  บริษัททัวร์ในต่างประเทศ

    2.  บริษัททัวร์ในประเทศ

ธุรกิจโรงแรม (ต่อ)

2.  กลุ่มสายการบิน

3.  กลุ่มบริษัท

4.  กลุ่มราชการ

5.  กลุ่มองค์กรต่าง ๆ

6.  อื่นๆ หมายถึง แขกประจำที่เคยมาพัก แขก Walk – in เป็นต้น

การกำหนดราคาในแต่ละกลุ่มเป้าหมาย ก็จะขึ้นอยู่กับปัจจัยหลายๆ อย่าง เช่น
ปริมาณแขกที่คาดว่าจะได้จากการแข่งขันกันในตลาดนั้น ๆ
ความได้เปรียบเสียเปรียบในการเข้าถึงตลาดนั้นๆ

สิทธิหรือข้อจำกัดในการประกอบธุรกิจ

  - ไม่มี -

ธุรกิจโรงแรม (ต่อ)

ภาวะอุตสาหกรรมและสภาพการแข่งขัน

ปัจจุบันธุรกิจโรงแรมในประเทศไทยมีโรงแรมที่มีขนาดห้องพักตั้งแต่ 200
ห้องขึ้นไปเปิดให้บริการจำนวนทั้งสิ้น 170 แห่งสำหรับธุรกิจโรงแรมในเขตกรุงเทพมหานคร
ที่มีขนาดห้องพักตั้งแต่ 200 ห้องขึ้นไปมีจำนวน 80 แห่ง จำนวนห้องพักทั้งสิ้น 32,682 ห้อง
อนึ่งธุรกิจโรงแรมเป็นธุรกิจที่เกี่ยวเนื่องกับการท่องเที่ยว
ตามตัวเลขสถิติของการท่องเที่ยวแห่งประเทศไทยช่วงปี 2543
มีนักท่องเที่ยวเดินทางเข้ามาท่องเที่ยวในประเทศจำนวน 9.6 ล้านคน
เพิ่มขึ้นจากงวดเดียวกันของปี 2542 ที่ผ่านมาจำนวน 0.9 ล้านคน คิดเป็นร้อยละ 10.72
สำหรับแนวโน้มปี 2544
การท่องเที่ยวแห่งประเทศไทยคาดการณ์ว่าจะมีนักท่องเที่ยวเข้าประเทศไทยประมาณ 10.45
ล้านคน หรือเพิ่มขึ้นจากปีก่อนร้อยละ 10.0 มีรายได้ประมาณ 334,400 ล้านบาท

อนึ่งภาครัฐได้พัฒนาศักยภาพด้านการอำนวยความสะดวกในการเดินทางเข้าประเทศไทย
เพื่อดึงดูดนักท่องเที่ยวเข้าประเทศมากขึ้น
การขยายขีดความสามารถในการรองรับของท่าอากาศยาน
โดยเร่งการสร้างท่าอากาศยานสากลกรุงเทพมหานครแห่งที่ 2 ซึ่งคาดว่าจะแล้วเสร็จในปี 2546
และสามารถรองรับผู้โดยสารได้เพิ่มมากขึ้น

- สภาพการแข่งขัน

ภายใต้การเปิดเสรีในการประกอบธุรกิจโรงแรม
ทำให้มีผู้ลงทุนในธุรกิจโรงแรมเกิดขึ้นจำนวนมากในช่วงที่ผ่านมาส่งผลให้เกิดภาวะห้องพักล้นตลาด
ทำให้มีการแข่งขันทางด้านการให้บริการ รวมถึงการแข่งขันด้านราคา
จากสภาวะการณ์ดังกล่าวทำให้ธุรกิจโรงแรมรายใหม่ที่จะเกิดขึ้นเป็นไปได้ค่อนข้างยากในช่วงระยะ
2-3 ปี หน้านี้ กอปรกับภาวะเศรษฐกิจยังไม่กระเตื้องเท่าที่ควร อย่างไรก็ตาม
จากประสบการณ์การดำเนินการโรงแรมเอเชียมานานกว่า 30 ปี
สามารถสร้างโอกาสและข้อได้เปรียบทางการตลาดเหนือคู่แข่งขันในระแวกใกล้เคียง

- สถานภาพการแข่งขัน

โรงแรม เอเชีย

ที่ตั้งโรงแรมอยู่ใจกลางเมือง
ใกล้แหล่งจับจ่ายซื้อหาของใช้ต่างๆย่านศูนย์การค้าที่สำคัญใจกลางกรุงเทพมหานคร
เป็นโรงแรมที่ได้รับการจัดอันดับมาตรฐานการให้บริการในระดับสี่ดาว
มีบริการสำรองห้องพักด้วยระบบเครือข่ายที่ครอบคลุมทั้งในประเทศและต่างประเทศ
อีกทั้งมีโรงแรมในเครือสามารถรองรับการให้บริการได้ครบวงจร

ธุรกิจโรงแรม (ต่อ)

โรงแรม เอเชียแอร์พอร์ท

เนื่องจากโรงแรมเอเชียแอร์พอร์ทอยู่ใกล้กับท่าอากาศยาน
ซึ่งเป็นที่ตั้งที่เหมาะสมที่จะดึงดูดลูกค้าใหม่ๆ ซึ่งในละแวกนั้นมีโรงแรมจำนวนน้อยราย
จัดได้ว่าโรงแรม เอเชียแอร์พอร์ท มีขนาดค่อนข้างใหญ่
ที่ให้บริการห้องพักโรงแรมและห้องพักระยะยาว (Service Apartment)
อีกทั้งเป็นโรงแรมที่เปิดใหม่ มีอุปกรณ์อำนวยความสะดวกที่ทันสมัย

โรงแรม เอเชียพัทยา

โรงแรมบริเวณหาดพัทยามีจำนวนมาก ส่วนใหญ่เป็นโรงแรมขนาดเล็ก
ไม่เป็นที่ยอมรับด้านมาตรฐานการให้บริการ อย่างไรก็ตาม
โรงแรมเอเชียพัทยามีข้อได้เปรียบในหลายๆด้าน อาทิทำเลที่ตั้งอยู่บนเนินผามีชายหาดเป็นเอกเทศ
มีมาตรฐานการให้บริการเป็นที่ยอมรับ
ซึ่งจัดได้ว่ามีความยากปานกลางที่จะมีคู่แข่งขันในระดับเดียวกัน

- ความยาก/ ง่ายที่จะมีคู่แข่งรายใหม่

ธุรกิจโรงแรมของบริษัทและบริษัทย่อยจัดมีการลงทุนค่อนข้างสูง และมีทีมงานที่มีประสบการณ์
ให้บริการระดับมาตรฐานสากลเป็นที่ยอมรับ มีชื่อเสียงเป็นที่รู้จักทั้งในประเทศและต่างประเทศ
ดังนั้น
การที่จะมีคู่แข่งขันรายใหม่ที่มีมาตรฐานใกล้เคียงกับกลุ่มโรงแรมของบริษัทค่อนข้างเป็นไปได้ยาก
กอปรกับปัจจุบันธุรกิจโรงแรมประสบปัญหาห้องพักล้นตลาด และสภาวะเศรษฐกิจซบเซา

- อำนาจต่อรองของผู้ซื้อและผู้ขาย

เนื่องจากกลุ่มโรงแรมเอเชียมีระดับมาตรฐานการให้บริการเป็นที่ยอมรับ
ทำให้ลูกค้ายินดีที่จะเข้ามาใช้บริการโดยไม่คำนึงถึงระดับราคามากนัก
อย่างไรก็ตามปัจจุบันธุรกิจโรงแรมโดยรวมประสบปัญหาห้องพักล้นตลาดอาจส่งผลให้ลูกค้ามีอำนาจต่อรองบ้าง

ธุรกิจโรงแรม (ต่อ)

3.3 การจัดหาผลิตภัณฑ์หรือบริการ

กำลังการให้บริการและปริมาณการให้บริการ

+------------------------------------+----------+----------+----------+
|                                    | ปี 2543   | ปี 2542   | ปี 2541   |
+------------------------------------+----------+----------+----------+
| บริษัท เอเชียโฮเต็ล จำกัด (มหาชน)       |          |          |          |
+------------------------------------+----------+----------+----------+
| จำนวนห้องพัก                         | 601      | 601      | 601      |
+------------------------------------+----------+----------+----------+
| อัตราค่าเช่าห้องพัก (Average Room Rate) | 815      | 903      | 808      |
+------------------------------------+----------+----------+----------+
| อัตราการเข้าพัก(Occupancy Rate) (%)   | 73.01    | 72.95    | 77.04    |
+------------------------------------+----------+----------+----------+
| อัตราการเพิ่ม (ลด) ของการให้บริการ(%)   | (4.0)    | 6.65     | 5.48     |
+------------------------------------+----------+----------+----------+
|                                    |          |          |          |
+------------------------------------+----------+----------+----------+
| บริษัท เอเชียพัทยา โฮเต็ล จำกัด          |          |          |          |
+------------------------------------+----------+----------+----------+
| จำนวนห้องพัก                         | 320      | 320      | 320      |
+------------------------------------+----------+----------+----------+
| อัตราค่าเช่าห้องพัก (Average Room Rate) | 752      | 823      | 711      |
+------------------------------------+----------+----------+----------+
| อัตราการเข้าพัก(Occupancy Rate) (%)   | 70.49    | 72.00    | 70.00    |
+------------------------------------+----------+----------+----------+
| อัตราการเพิ่ม (ลด) ของการให้บริการ(%)   | (4.10)   | 15.30    | 10.04    |
+------------------------------------+----------+----------+----------+
|                                    |          |          |          |
+------------------------------------+----------+----------+----------+
| บริษัท เอเชียแอร์พอร์ท โฮเต็ล จำกัด*      |          |          |          |
+------------------------------------+----------+----------+----------+
| จำนวนห้องพักโรงแรม                   | 156      | 156      | 156      |
+------------------------------------+----------+----------+----------+
| อัตราค่าเช่าห้องพัก (Average Room Rate) | 1206     | 1,198    | 1,205    |
+------------------------------------+----------+----------+----------+
| อัตราการเข้าพัก(Occupancy Rate) (%)   | 50.05    | 36.54    | 31.46    |
+------------------------------------+----------+----------+----------+
| อัตราการเพิ่ม (ลด) ของการให้บริการ(%)   | 44.28    | 13.14    |          |
+------------------------------------+----------+----------+----------+
| จำนวนห้องพัก Service Apartment       | 83       | 83       | 35/83    |
+------------------------------------+----------+----------+----------+
| อัตราค่าเช่าห้องพัก (Average Room Rate) | 21,276   | 21,218   | 22,325   |
+------------------------------------+----------+----------+----------+
| อัตราการเข้าพัก(Occupancy Rate) (%)   | 58.03    | 53.21    | 57.82    |
+------------------------------------+----------+----------+----------+
| อัตราการเพิ่ม (ลด) ของการให้บริการ(%)   | 9.06     | 96.91    | -        |
+------------------------------------+----------+----------+----------+

หมายเหตุ * เปิดให้บริการในระยะต้น เมื่อวันที่ 1 มกราคม 2541 ปัจจุบัน ณ 31 ธันวาคม 2542
มีห้องพักให้

บริการทั้งสิ้น 249 ห้อง

ธุรกิจโรงแรม (ต่อ)

โครงสร้างต้นทุนการให้บริการ ของ บริษัท เอเชียโฮเต็ล จำกัด (มหาชน)

ณ 31 ธันวาคม 2543

+--------------------------+-----+---+---------------------------+-----+
| ด้านห้องพัก                 |     |   | ด้านการจัดเลี้ยงและภัตตาคาร    |     |
+--------------------------+-----+---+---------------------------+-----+
|                          | ร้อ  |   |                           | ร้อ  |
|                          | ยละ |   |                           | ยละ |
+--------------------------+-----+---+---------------------------+-----+
| เงินเดือน ค่าจ้างและสวัสดิการ  | 23  |   | เงินเดือน ค่าจ้างและสวัสดิการ   | 30  |
|                          | .91 |   |                           | .57 |
+--------------------------+-----+---+---------------------------+-----+
| ค่าสาธารณูปโภค             | 25  |   | วัตถุดิบ                     | 42  |
|                          | .44 |   | (อาหาร,เครื่องดื่มและเชื้อเพลิง) | .85 |
+--------------------------+-----+---+---------------------------+-----+
| ค่าวัสดุสิ้นเปลือง             | 4   |   | ค่าสาธารณูปโภค              | 8   |
|                          | .05 |   |                           | .02 |
+--------------------------+-----+---+---------------------------+-----+
| ค่าเสื่อมราคา               | 40  |   | ค่าเสื่อมราคา                | 9   |
|                          | .24 |   |                           | .96 |
+--------------------------+-----+---+---------------------------+-----+
| อื่น ๆ                     | 6   |   | อื่น ๆ                      | 8   |
|                          | .37 |   |                           | .61 |
+--------------------------+-----+---+---------------------------+-----+
| รวม                      | 100 |   | รวม                       | 100 |
|                          | .00 |   |                           | .00 |
+--------------------------+-----+---+---------------------------+-----+

โครงสร้างต้นทุนการให้บริการ ของ บริษัท เอเชียพัทยา โฮเต็ล จำกัด

ณ 31 ธันวาคม 2543

+--------------------------+-----+---+---------------------------+-----+
| ด้านห้องพัก                 |     |   | ด้านการจัดเลี้ยงและภัตตาคาร    |     |
+--------------------------+-----+---+---------------------------+-----+
|                          | ร้อ  |   |                           | ร้อ  |
|                          | ยละ |   |                           | ยละ |
+--------------------------+-----+---+---------------------------+-----+
| เงินเดือน ค่าจ้างและสวัสดิการ  | 24  |   | เงินเดือน ค่าจ้างและสวัสดิการ   | 28  |
|                          | .84 |   |                           | .12 |
+--------------------------+-----+---+---------------------------+-----+
| ค่าสาธารณูปโภค             | 23  |   | วัตถุดิบ                     | 33  |
|                          | .45 |   | (อาหาร,เครื่องดื่มและเชื้อเพลิง) | .31 |
+--------------------------+-----+---+---------------------------+-----+
| ค่าวัสดุสิ้นเปลือง             | 4   |   | ค่าสาธารณูปโภค              | 10  |
|                          | .67 |   |                           | .49 |
+--------------------------+-----+---+---------------------------+-----+
| ค่าเสื่อมราคา               | 38  |   | ค่าเสื่อมราคา                | 17  |
|                          | .44 |   |                           | .54 |
+--------------------------+-----+---+---------------------------+-----+
| อื่น ๆ                     | 8   |   | อื่น ๆ                      | 10  |
|                          | .60 |   |                           | .54 |
+--------------------------+-----+---+---------------------------+-----+
| รวม                      | 100 |   | รวม                       | 100 |
|                          | .00 |   |                           | .00 |
+--------------------------+-----+---+---------------------------+-----+

ธุรกิจโรงแรม (ต่อ)

โครงสร้างต้นทุนการให้บริการ ของ บริษัท เอเชีย แอร์พอร์ท โฮเต็ล จำกัด

ณ 31 ธันวาคม 2543

+--------------------------+-----+---+---------------------------+-----+
| ด้านห้องพัก                 |     |   | ด้านการจัดเลี้ยงและภัตตาคาร    |     |
+--------------------------+-----+---+---------------------------+-----+
|                          | ร้อ  |   |                           | ร้อ  |
|                          | ยละ |   |                           | ยละ |
+--------------------------+-----+---+---------------------------+-----+
| เงินเดือน ค่าจ้างและสวัสดิการ  | 11  |   | เงินเดือน ค่าจ้างและสวัสดิการ   | 23  |
|                          | .98 |   |                           | .17 |
+--------------------------+-----+---+---------------------------+-----+
| ค่าสาธารณูปโภค             | 10  |   | วัตถุดิบ                     | 43  |
|                          | .56 |   | (อาหาร,เครื่องดื่มและเชื้อเพลิง) | .28 |
+--------------------------+-----+---+---------------------------+-----+
| ค่าวัสดุสิ้นเปลือง             | 0   |   | ค่าสาธารณูปโภค              | 26  |
|                          | .60 |   |                           | .37 |
+--------------------------+-----+---+---------------------------+-----+
| ค่าเสื่อมราคา               | 13  |   | ค่าเสื่อมราคา                | 1   |
|                          | .38 |   |                           | .02 |
+--------------------------+-----+---+---------------------------+-----+
| อื่น ๆ                     | 63  |   | อื่น ๆ                      | 6   |
|                          | .48 |   |                           | .15 |
+--------------------------+-----+---+---------------------------+-----+
| รวม                      | 100 |   | รวม                       | 100 |
|                          | .00 |   |                           | .00 |
+--------------------------+-----+---+---------------------------+-----+

ผลกระทบต่อสิ่งแวดล้อม

กลุ่มโรงแรมเอเชียมีความตระหนักถึงการควบคุมผลกระทบต่อสิ่งแวดล้อม โดยมีมาตรการจัดการ
และระบบการควบคุม ดังนี้

-   การบำบัดน้ำเสีย

การจัดการระบบการบำบัดน้ำเสีย กรณีที่เป็นนำใช้แล้ว
จะส่งเข้าบ่อบำบัดน้ำเสียก่อนปล่อยลงทางสาธารณะส่วนน้ำที่ใช้แล้วจากห้องครัวจะส่งเข้าบ่อดักไขมันแล้วจึงส่งเข้าบ่อบำบัดน้ำเสียก่อนปล่อยลงทางน้ำสาธารณะ
ซึ่งไม่ก่อให้เกิดปัญหาสิ่งแวดล้อม

-   การกำจัดขยะมูลฝอย

สำหรับเศษวัสดุที่เหลือใช้ อาทิ ขยะมูลฝอย
จะถูกจัดเก็บโดยเจ้าหน้าที่เก็บขยะของหน่วยงานราชการที่เกี่ยวข้องส่วนเศษอาหารจะจำหน่ายให้กับผู้รับซื้อเพื่อนำไปเลี้ยงสัตว์

ธุรกิจโรงแรม (ต่อ)

-   การควบคุมมลพิษทางอากาศ

ทางโรงแรมมีการติดตั้งระบบ Cyclone เพื่อดักเขม่าจากการประกอบอาหาร
และมีการปรับแต่งเครื่องจักรอุปกรณ์เพื่อความสมบูรณ์ของการเผาไหม้ เพื่อให้มีควันน้อยที่สุด

อนึ่ง ผลกระทบต่อสิ่งแวดล้อมได้รับการควบคุมโดยกรมอนามัยสิ่งแวดล้อม
สำนักอนามัยกรุงเทพมหานคร
ซึ่งโดยประวัติที่ผ่านมาการดำเนินการของโรงแรมไม่ส่งผลกระทบต่อสิ่งแวดล้อม

3.4 งานที่ยังไม่ได้ส่งมอบ

- ไม่มี --

ธุรกิจการให้เช่าช่วงพื้นที่

3.1 ลักษณะการบริการ

บริษัท เซียร์ พร็อพเพอร์ตี้ จำกัด ดำเนินการพัฒนาอสังหาริมทรัพย์ บนถนนวิภาวดี-รังสิต กม. 28-29 ตำบลคูคต อำเภอลำลูกกา จังหวัดปทุมธานี เป็นเจ้าของศูนย์สรรพสินค้าขนาดใหญ่โครงการเซียร์ รังสิต บนเนื้อที่ประมาณ 78 ไร่ บริษัทได้ทำสัญญาเช่าช่วงที่ดินมีกำหนด 30 ปี จากบริษัท ดอนเมือง แกรนด์ พลาซ่า จำกัด ปัจจุบันคงเหลือระยะเวลาเช่าประมาณ 22 ปี พื้นที่อาคารรวมประมาณ 270,000 ตรม. โดยดำเนินการให้เช่าช่วงสิทธิการเช่าทั้งระยะสั้นและระยะยาว กับผู้ประกอบการค้าปลีก ภายในโครงการประกอบด้วย อาคารศูนย์การค้า 6 ชั้น และส่วน Podium 11 ชั้น เป็นส่วนสำนักงานให้เช่า, โรงแรมเอเชียแอร์พอร์ท และ เซอร์วิส อพาร์ทเม้นท์

เมื่อกลางปี 2543 บริษัทเซียร์
ได้ริเริ่มและดำเนินการขายพื้นที่เพื่อเปลี่ยนรูปแบบการดำเนินโครงการเป็นศูนย์รวมธุรกิจค้าส่งและค้าปลีกอุปกรณ์คอมพิวเตอร์
และเครื่องไฟฟ้าอิเลคโทรนิคส์
สำหรับรองรับความต้องการของผู้บริโภคทางพื้นที่ทิศเหนือของกรุงเทพมหานคร
ในนามของโครงการไอทีเซียร์ รังสิต และโครงการศูนย์รวมอิเลคโทรนิคส์
ซึ่งได้รับการตอบรับจากผู้ประกอบการและผู้บริโภคอย่างดี
ทำให้ผลประกอบการของบริษัทเริ่มดีขึ้นและน่าจะดียิ่งขึ้นต่อไปในอนาคต

3.2 การตลาดและภาวะการแข่งขัน

นโยบายและลักษณะการตลาด

-   การกำหนดนโยบายของศูนย์

นโยบายของศูนย์ไอที เซียร์ ที่ได้กำหนดไว้ คือ เป็นศูนย์รวมธุรกิจ ไอที และ
อิเลคทรอนิกส์ที่ครบวงจร และสมบูรณ์แบบที่สุด เป็นศูนย์กลางการซื้อ-ขาย ทั้งค้าปลีก-ค้าส่ง
และเป็นศูนย์ไอที และอิเลคทรอนิกส์ที่ใหญ่ที่สุดในประเทศไทย

-   วัตถุประสงค์ทางการตลาด

1.  เพื่อเพิ่มยอดจำหน่ายสินค้าในกลุ่มไอที และอิเลคทรอนิกส์ในตลาดให้มากขึ้น

    1.  เพิ่มส่วนแบ่งทางการตลาดของผู้ให้เช่าพื้นที่ในธุรกิจไอที และอิเลคทรอนิกส์

  ในส่วนกรุงเทพฯ ตอนบน และเมืองปริมณฑลด้านเหนือ

2.  เพื่อขยายฐานลูกค้าผู้ใช้ไอทีและอิเลคทรอนิกส์ ที่อยู่รอบ ๆ โครงการให้มากขึ้นและกระจายไป

  สู่เมืองรอบ ๆ เช่น ภาคกลางตอนบน, ภาคเหนือตอนล่าง, ภาคตะวันออกเฉียงเหนือ และภาค

  ตะวันออกตอนบน เป็นต้น

2.  ช่วยลดค่าใช้จ่ายให้กลุ่มลูกค้า เพื่อไม่ต้องเดินทางเข้าสู่ธุรกิจใจกลางเมือง

-   กลยุทธ์ทางการตลาด

1.  เพื่อเพิ่มส่วนแบ่งทางการตลาดของผู้ให้เช่าพื้นที่ในธุรกิจ ไอที

    1.  สนับสนุนกิจกรรมทางการตลาดของผู้ประกอบการ เพื่อกระตุ้นแรงซื้อ(Demand)
        ให้มีมากขึ้น

    2.  จัดหาผู้ประกอบการที่เป็นผู้ค้ารายใหญ่
        หรือผู้นำเข้าผลิตภัณฑ์โดยตรงเพื่อการกำหนดราคาจำหน่ายที่ถูกลง

    3.  เพิ่มผลิตภัณฑ์ใหม่ ๆ ให้มีมากขึ้น เพื่อรองรับลูกค้าได้ทุก ๆ กลุ่ม

    4.  เพิ่มการบริการใหม่ ๆ ที่สอดคล้องกับธุรกิจไอที
        และอิเลคทรอนิกส์เพื่อเป็นการขยายฐานลูกค้าให้กว้างขึ้น

    5.  เพิ่มพื้นที่ส่วนการศึกษาในด้านเทคโนโลยีและสถาบันสอนภาษาเพื่อเป็นแหล่งความรู้ให้กับลูกค้าและผู้สนใจทั่วไป

-   จุดเด่นจุดด้อยทางการตลาด

ในปัจจุบันศูนย์ไอทีเซียร์ เป็นที่รู้จักของกลุ่มผู้ใช้ไอทีในย่านรังสิต และกรุงเทพตอนบนพอสมควร
ที่เป็นจุดเด่นของศูนย์ฯ คือ

1.  พื้นที่กว้างขวาง สะดวกต่อการเลือกซื้อสินค้า

2.  พื้นที่ลานจอดรถ สะดวกสบายไม่ต้องเสียค่าจอดรถ

  ในส่วนจุดด้อยที่ยังต้องทำการแก้ไขมีอยู่หลายประการ อาทิ การจราจรหน้าศูนย์ฯ ,
  การสร้างความต่อเนื่องในพื้นที่ขายภายในศูนย์,
  การสร้างภาพลักษณ์ที่โดดเด่นให้แตกต่างจากเดิมและการโฆษณาประชาสัมพันธ์อย่างต่อเนื่องเพื่อให้เป็นที่รู้จักกว้างขวางในเขตปริมณฑล
  และต่างจังหวัด

-   กลุ่มลูกค้าเป้าหมาย

ศูนย์ไอทีเซียร์นั้น จะมีกลุ่มลูกค้าอยู่หลายกลุ่ม ซึ่งแต่ละกลุ่มจะมีกำลังซื้อที่แตกต่างกัน
รวมถึงกลุ่มลูกค้า ที่สนใจทั่วไปที่ต้องการเข้าสู่โลกของเทคโนโลยีและลูกค้ากลุ่มนี้
นับวันจะมีมากขึ้นเป็นลำดับ โดยสามารถแบ่งกลุ่มลูกค้าของศุนย์ฯ ได้ดังนี้

1.  กลุ่มผู้ใช้คอมพิวเตอร์และผู้สนใจทั่วไป

2.  กลุ่มนักเรียน – นักศึกษา

3.  กลุ่มผู้ประกอบการรายย่อย เช่นช่างซ่อม, เจ้าของธุรกิจ,
    ร้านค้าปลีกทั้งในเขตปริมณฑลและต่างจังหวัด

4.  กลุ่มผู้ใช้งานในหน่วยงาน ราชการ และรัฐวิสาหกิจ

5.  กลุ่มผู้ใช้ในองค์กร เอกชน และโรงงานอุตสาหกรรม

ธุรกิจการให้เช่าช่วงพื้นที่ (ต่อ)

-   ภาวะอุตสาหกรรมและการแข่งขัน

จากภาวะวิกฤตเศรษฐกิจที่เกิดขึ้นอย่างต่อเนื่องตั้งแต่ปี 2540 จนถึงปัจจุบัน
ทำให้ธุรกิจค้าปลีกมียอดขายลดลง
คาดว่าธุรกิจค้าปลีกประเภทห้างสรรพสินค้ามีอัตราการขยายตัวต่ำที่สุดในบรรดาการค้าปลีกในรูปแบบต่าง
ๆ เนื่องจากผู้บริโภคเริ่มเข้าไปใช้บริการจากการค้าปลีกรูปแบบอื่น อาทิเช่น
จากร้านค้าที่มีสินค้าเฉพาะตามที่ต้องการ, ซุปเปอร์เซ็นเตอร์ เป็นต้น

โครงการเซียร์ รังสิต เป็นโครงการเดียวในบริเวณพื้นที่ตอนเหนือของกรุงเทพมหานคร
ซึ่งมีพื้นที่ส่วนใหญ่ให้บริการสินค้าด้านเทคโนโลยีสารสนเทศ ด้านอีเล็คทรอนิคส์
ซึ่งเป็นธุรกิจที่มีศักยภาพและมีแนวโน้มการเจริญเติบโตสูงในอนาคต

3.3 การจัดหาผลิตภัณฑ์หรือบริการ

ในการจัดหาผลิตภัณฑ์เพื่อให้เข้ามาเป็นส่วนของการตลาดภายในศูนย์ฯ นั้น
จะเน้นความต่อเนื่องของผลิตภัณฑ์ โดยจะต้องสอดคล้องกัน ซึ่งจะเป็นกลุ่มสินค้า Hardware, Home
Appliances, Home Entertainment, Music Instrument, Car Accessories เป็นต้น

ในส่วนของบริการอื่น ๆที่จะนำมาเป็นส่วนขยายงานต่อไปของโครงการนั้น
วัตถุประสงค์หลักจะเน้นเพื่อให้กลุ่มลูกค้าที่เป็นครอบครัว เข้ามาใช้บริการให้มากขึ้น
และใช้เวลาอยู่ภายในศูนย์ฯ ให้มากขึ้น เช่น ศูนย์การเรียนการสอน ในสาขาต่าง ๆ อาทิ
คอมพิวเตอร์, ภาษา, ดนตรี, ศิลปะ, การป้องกันตัว เป็นต้น